Tere tulemast "Piiblikohviku" saatesse!
Minu tänaseks külaliseks on Vishal Mangalwadi Indiast.
Tere tulemast! - Tänan.
Oled mitmes vallas tegutsev mees.
Oled töötanud praktilise teoloogia professorina.
Olet kirjutanud mitmeid raamatuid ja oled kristlik aktivist.
Kirjutasid hiljaaegu ühe raamatu, mis ka soome keelde tõlgiti.
Selle pealkiri on: "Raamat, mis muutis su maailma".
See on tänaseks tõlgitud viide keelde.
Said juba noore mehena kristlaseks.
Tundsid sa koheselt kutsumust kirjutada ja teha neid muid asju,
või küpsesid need asjad tasapisi?
Omandades magistrikraadi filosoofias,
olid hindugurud mu lemmikud.
Mu uurimustöö juurde kuulus ka lõputöö kirjutamine.
Otsustasin uurida nelja, mõjusat hindu liikumist.
Veetsin selleks kogu aasta erinevates hindu kloostrites,
kus omandasin erievaid hinduistlikke õpetusi.
Professorite ilmalik vaatenurk ei rahuldanud mind.
Tahtsin õppida gurude endi käest.
Jõudsin järeldusele, et Jeesus olu tõeline guru.
Kirjutasin ka raamatu "Gurude maailm",
mille andis välja Aasia suurim kirjastus.
Seda raamatut arvustati erinevates India lehtedes.
India suurim nädalaleht oli tol ajal "Sunday".
See leht lahkas mu raamatut iganädalaselt,
võttes iga nädal läbi ühe peatüki.
Raamat võeti ülikooli õpikuna kasutusele
üle kogu maailma.
Nii näiteks Cambridge Ülikooliski.
Mind kutsutakse filosoofiks,
kuna minu teoseid kasutatakse õpikutena.
Üks briti kirjastus tellis mu käest raamatu
New Age'i filosoofia kohta.
See avaldati pealkirjaga: "Iseennast otsides".
Ameerikas andis sama raamatu välja üks kristlik kirjastus,
pannes sellele pealkirjaks:
"Kui uus aeg vananeb - suuremat vaimsust otsides."
Nii et olen ühtaegu kirjutanud filosoofiast,
kui ka praktiseerinud seda.
Aitasin Kesk-Indias vaeseid.
Nüüdseks on see töö laienenud Indoneesiasse, Aafrikasse
ja Ameerikasse.
Nendes maades on registreeritud organisatsioonid,
kes tahavad muuta oma ühiskonda nagu Jeesus seda õpetas.
Ta loob kõik uueks, kasutades selles protsessis meidki.
Sa võrdled nii selles kui teisteski oma raamatutes
erinevaid maailmavaateid.
Võrdled hinduistlikku ja kristlikku maailmavaadet.
Lääne maailmas pole me just suurem asi võrdlejad.
Paljud arvavad, et ega mingeid suuri erinevusi olegi.
Mis seal vahet, oled sa kristlane või hindu!
Sina aga ütled, et me mõtlemisel on siiski vahe sees.
Miks on sinu meelest hinduism nii populaarne?
Siin ei räägita muidugi otsesest hinduismist,
vaid joogast, taassünnist, karmast, meditatsioonist...
Ometi on kõigi nende taustaks ilmselge hinduism.
Miks see nii võimsalt Läände levib?
See kõik on saanud alguse valgustusideoloogiast.
See sai alguse Descartes'est Prantsusmaal
ja lõpetas Nietzsche ja Freudiga Saksamaal.
Valgustatuse valgus muutus siiski pimeduseks.
Lääne õpetlased lootsid mõistusele kui oma tõeallikale,
kuid see viis vaid lootusetuseni,
sest tõde oli võimatu teada.
Mõistuse ajastust on saanud alguse postmodernistlik mittemõistuse ajastu.
Modernism otsib tõde mõistuse abil.
Postmodernism ei usu tõe olemasolusse.
Ühtlasi räägitakse ka tõe-järgsest ajast
või faktide-järgsest ajast.
Läänemaailmas on jõutud samade tulemusteni
naguon jõudnud Buddha ja hindu prohvetid.
Piiratud inimmõistus ei või iseenesest teada tõde.
Buddha kohaselt on inimkond kui viis pimedat meest.
Üks neist hoiab elevandi jalga üleval ja tema jaoks on elevant kui sammas.
Teine katsub elevandi kõhtu, mis on kui sein.
Kolmas hoiab elevandi saba ja tema jaoks on elevant kui köis.
Ja nii edasi.
Ja siis nad tülitsevad omavahel.
Ühtpidi on ju kõigi arvamises teatud määral tõtt.
Tõde on suhteline ja tugieb isiklikule kogemusele.
Tänapäeval mõistetakse Lääneski, et keegi ei või teada täit tõtt.
Peame üksteiselt õppima.
Seda kutsutakse sünkretismiks.
Seda õpetatakse muide paljudes kristlikeski õppeasutustes.
Kirikudki on seda täis. - On.
Oleme kõik pimedad ja peame õppima üksteiselt.
Kedagi pole vaja usku pöörata.
Tuleb õppida teistegi pimedate vigadest.
Tõde ei muuda midagi, kuna keegi ju ei tea, mis tõde on.
Tõde pannakse kokku erinevatest osadest.
Ja teistpidi jälle võetakse igaühe tõde tükkideks lahti.
Seda nimetatakse dekonstrueerimiseks.
Nii tunnistatakse nüüd Ida kombel Lääneski,
et oleme kõik pimedad.
Hindude esimesed pühad raamatud olid veedad.
Neid peetakse kuuldud ilmutuseks.
Nende järel tulid upanišadid.
Tuntud Mundaka-upanišadis öeldakse,
et veedade raamatuid uurides ei leia tõde.
Tõel pole mingit pistmist sõnade või mõistusega.
Seetõttu töötasidki hindud ja budistid välja mediteerimistehnikaid.
Selleks, et jõuda tõeni, on vaja muuta teadvust.
Lendasime möödunud nädalal Frankfurdist Helsingisse.
Mu abikaasa luges Finnairi kliendilehte,
kus oli väike lugu õllejooga kohta.
Joogast ja õllest.
Lugu rääkis berliinlasest joogaõpetajast,
kelle tundides tehakse erinevaid joogaharjutusi
ja juuakse samal ajal õlut.
Selles loos öeldi, et see on üsnagi hinduistlik komme.
Kasutasid ju gurudki hašišt ja muid narkootilisi aineid.
Nad kasutasid neid mediteerimise ajal,
muutmaks oma teadvust.
Nad püüdsid saada lahti loogikast läbi müstiliste kogemuste.
Kuna loogika ei andnud neile vastuseid,
pöördusid nad sissepoole.
Loogika ei andnud vastuseid ka kreeklastele,
kuigi valgustusideoloogia seda väitis.
Aristoteles kirjutas oma esimese raamatu füüsikast.
Tänapäeva teadlased ei usu sellest sõnagi,
kuna see raamat tugines ainuüksi loogikale.
Teadus hakkas Euroopas levima siis,
kui kirik hakkas Piibli alusel kritiseerima Kreeka usku ja loogikat.
Aristoteles ütles,
et kui lasta kivil ja puutükil üheaegselt kukkuda,
kukub kivi kui raskem element, kiiremini.
Kogu seda lugu ei testitud enne kui alles Galileo ajal.
Ta kukutas Pisa tornist alla kaks eriraskusega kuuli,
mis maandusid üheaegselt.
Moderne teadus hakkas arenema siis,
kui vaatlused seati loogikast ettepoole.
Moslemite kasutuses olid erinevad kreeklaste kirjutised.
Nad olid vallutanud kristlikke kloostreid
ja tõlkinud seal olevaid materjale araabia keelde.
Samas islami ringkondades teadus ei arenenud.
Vilhelm Ockham luges Piibli algusest,
et algul lõi Jumal taeva ja maa.
Seega oli Jumal olemas enne loogikat ja matemaatikat.
Tema lõi loogika
ja oleks võinud luua selle ka teistsuguseks.
Kuna aga Jumal oli olemas enne loogikat,
pole loogika abil võimalik tõde leida.
Seda sama õpetas ka David Hume.
Läänes kulus aastasadu selleks,
et mõista asju, mida Buddha juba teadis.
Seetõttu nüüd ka juba aktsepteeritakse,
et ainuüksi mõistusega pole võimalik tõde leida.
Kuid see kõik toimus ju juba 300. sajandil eKr.
Aleksander Suur reisis koos filosoofidega Indiasse.
Üks neist oli Pyrrhon.
Nad kohtusid buddha munkadega.
Aleksander teadis juba tookord loogika piiridest,
kuid budism kukutas kokku kogu kreeka mõistusliku usu.
Pyrrhon läks tagasi Kreekasse ja hävitas ratsionalismi.
Kreeka pöördus eeposte, müstika ehk gnostitsismi poole.
Ehk siis mõistuse usust pöörduti budistliku müstika poole.
Sama on toimunud tänapäeva Läänes.
Descartes lootis ainuüksi loogikale,
samas kui Hume seadis ta kahtluse alla.
Jumalat ei saa loogikaga tõestada.
Kas see tähendab, et Jumalat pole olemas,
või on loogikal omad piirid?
Tänapäeval püütakse mõistust ja loogikat
vaigistada jooga ja meditatsiooniga.
Sigmund Freud hävitas Lääne usu inimmõistusesse.
Läänes usuti Piibli põhjal mõistuse jõusse.
Augustinuse kohaselt on mõistus Jumala suurim kingitus meile.
Mõistus oli loodud kujutama Jumalat.
Nii nagu me õpetame oma lapsi, nii tahtis Jumal meidki õpetada,
kinkides meile keele ja ilmutuse.
Seetõttu tuleb ka mõistust rakendada ja arendada.
Augustinus lõi ülikoolide tarvis õppekava.
Euroopa ülikoolid ja eriti Lääne kloostrikoolid
olid ainsad religioossed koolid, kus arendati mõistuse tööd.
Kloostrikoolidest kasvasid välja tavaülikoolid.
Nagu näiteks Oxford, Cambridge, Wittenberg ja mitmed teised.
Hinduistlikes ja budistlikes ringkondades
seda aga ei juhtunud.
Seal õpetati mõistust tapma.
Ja see on ka see, mille poole jooga pürgib.
Nii nagu Finnair seda õllejoogat reklaamis,
kus joomise ja jooga abil püütakse muuta teadvust
ning lõpetada mõtlemine.
Sa räägid väga huvitavatest asjadest.
Oma raamatus räägid sa neist muidugi põhjalikumalt.
Mis iganes hommikul soomlane oma telekat ei avaks,
nii mitmelgi kanalil ennustatakse
või siis loetakse ette horoskoope.
Lisaks sellele leidub ka joogat, meditatsiooni,
karma värki ja taassündi.
Ja see on kestnud aastaid.
On kurb, et inimesed ei väärtusta Piiblit.
Selle asemel pöörduvad hoopis sissepoole - oma tunnete poole.
Kuidas küll aidata inimesi seda mõista?
Olen kirjutanud ühe brošüüri:
"Astroloogia - oleme me tõesti oma tähtede kuvandid?"
On inimene siis tõesti loodud kujutama tähti?
Läänemaailmas ollakse suures vaimustuses
kõigest üleloomulikust.
Tegeletakse vaimude, tähtede, horoskoopide ja kanaliseerimisega
ning kaartide abil ennustamisega.
See kõik muutus Läänes intellektuaalselt aktsepteeritavaks
tänu Carl Jungile,
kes oli vägagi tähelepanuväärne Freudi järgija.
Jungi mälestustes avaldati tema kirjad Freudile,
kus ta tõdes, et psühhoanalüüsi kohaselt
oli ühe naise vaimuhaigus tingitud oma seksuaalsuse mahasurumisest.
Tütar oli 2-aastaselt kiindunud oma isasse,
kuid pidi pettuma.
Seejärel käidi läbi kõik ülejäänud suguvõsa mehed.
Oma kire pidev allasurumine tõigi lõpuks kaasa vaimuhaiguse.
Jung küsis Freudilt,
kas taolisele järeldusele leiduks teaduslikke tõendeid?
Freudi vastus on samuti selles raamatus ära toodud.
Ta ütles, et tõendeid ei ole,
kuid psühhoanalüüsi tuleb võtta kui absoluutset tõde.
Või kui üldse, siis ainus muu variant on uskuda, et tegu on vaimudega.
Teadlastel aga ei sobinud uskuda vaimudesse, jumalatesse ja inglitesse.
Materiaalne maailmavaade sulgeb vaimse maailma täielikult,
mistõttu sellest tuli rääkida kui teaduslikust tõest.
Jung hülgas Freudi materialismi
ja hakkas uurima üleloomulikke nähtusi.
Valgustusajastu oli ülendanud mõistust ja loogikat.
Jung pöördus astroloogide poole.
Ta kirjutas isegi raamatu UFO'dest.
Ta uuris spiritismi ja kokkusattumusi.
Jungi järgijad võtsid eeskuju idamaade usunditest ja paganismist.
Nad uurisid selgitamatuid nähtusi.
Shirley McLaine ja teised innustusid kanaliseerimisest,
spiritismist ja astroloogiast.
Atroloogid panevad aegajalt ka täppi,
mistõttu saadaksegi kinnitust, et astroloogia vastab tõele.
Taolisi lugusid kuuleb üsna palju. Milles siis asi?
Inglane Anthony Stone õpetas Indias matemaatikat.
Ta kirjutas ka raamatu hinduistlikust astroloogiast.
Ta ütles, et astroloog räägib vahel tõtt asjade kohta,
mida ta oma mõistuse kohaselt ei peaks kuidagi teadma.
Kuid seda vaid juhul, kui vaim juhib seda inimest.
Tõe teada saamiseks pole tarvis lugeda tähti.
Kuid ratsionalistid ei usu, et vaimudelt võiks saada mingitki infot.
Ometi teadsid Piiblis mainitud kurjad vaimud,
kes Jeesus on.
Nad teadsid seda kõike paremini kui kaasaja teoloogid.
Nad ütlesid kõigile, et Jeesus on Jumala Poeg ja Päästja.
Kas siis paganatest nägijad võivad samuti teada tõde?
Võivad ja teavadki.
Kuid Läänemaailm on peale juutide teine kultuur,
kus ennustamine ära keelati.
Ja kuigi see üleloomulik maailm on olemas,
peame meie otsima vaid elavat Jumalat.
Ta armastab meid
ja võib öelda meile, mida me tulevik toob.
Võime olla kindlad, et me tulevik on Tal igati kontrolli all.
Kuna meid on loodud Jumala lasteks,
on ka Jumal see, kellelt peaksime juhtimist otsima.
Jumal ütles Aabrahamile: "Tule koos minuga
ja ma juhin sind ning teen sinust suure rahva."
Piibel kutsub meid elavasse suhtesse Jumalaga,
kelle sarnaseks meid on loodud. - Tõeliselt huvitav.
Kas pole mitte kurb, et otsiv inimene ei võta kuulda oma Loojat,
kes räägib oma Sõnas nii selgesti ja tahab aidata?
Ja samas ei leia see inimene mingi rahu.
See on tõsine küsimus.
Ma ei saa süüdistada neid, kes loodavad jooga ja tähtede peale.
Küsimus on pigem Lääne teoloogides ja pastorites,
kes kõnnivad Jungi jälgedes.
Igasuguse vaimsusega peab leppima,
kuid probleem on selles, et kogudus ei püsi Jumala Sõnas
ega õpeta seetõttu ka teisi, kuidas omada suhet Jumalaga.
Seetõttu siis arvataksegi, et vaimud räägivad, aga Jumal mitte.
Astroloogid annavad nõu, kuid Jumal ei juhi mitte kuidagi.
Selles mõttes on Lääne kogudus ikka täiega läbi kukkunud.
See tugineb vägagi tugevalt mõistuse usule.
Mingil moel on ratsionalism leidnud tee me pähe.
Kuid kogudusel on aeg pöörduda tagasi Jumala Sõna juurde
ja aidata inimestel leida suhe elava Jumalaga.
Seda julgustab ka su raamat tegema. - Just.
Aitäh, et tulid meile Indiast meelde tuletama,
et pöörduksime tagasi oma juurte - Piibli - juurde.
On tõeline eesõigus külastada Soomet
ja seda veel te iseseisvumise 100'ndal juubeliaastal.
Külastasin eile teie Parlamenti.
Küsisin parlamendisaadikutelt, miks Soome vaba on
ja näiteks Rootsi või Venemaa alla ei kuulu?
Teil on oma keel tänu Piiblile.
Agricola lõi soome kirjakeele just nimelt Piibli tarvis.
Tänu Piiblile olete te rahvas, kellel on oma parlament.
Kirjeldasin neile, kuidas riigid on võtnud omaks demokraatia,
mis on sündinud Piibli põhiselt.
Mu raamat uurib lähemalt, kuidas Piibel lõi modernse maailma
ja Indiagi.
Kahjuks aga sõdivad teoloogid kõige üleloomuliku vastu,
selle asemel, et pöörduda tagasi Piibli juurde.
Aitäh sinu aja eest!
Kui tahad kuulda kogu lugu, loe Mangalwadin'i raamatut:
"Kirja, joka muutti maailmasi" ("Raamat, mis muutis su maailma")
See näitab, milline tohutu õnnistus Piibel me jaoks on.
Näeme taas nädala pärast!
Kui nähtud saade oli sulle õnnistuseks,
võid toetada TV7 saadete tegemist, helistades 900 1777 (7 euri)
või toetada meid pangaülekandega, mille andmed leiad TV7 kodulehelt.
Aitäh ja ole õnnistatud!
Tõlge: Anne-Ly Raukas